З назваў многіх падраздзяленняў зразумела, чым яны займаюцца. Так, Саюз зямляцтваў звязвае ўсіх замежных студэнтаў: зямляцтвы студэнтаў з Кітая, Расіі, Туркменістана, краін Заходняй Еўропы і ЗША, Азіі, краін Блізкага Усходу і Афрыкі. Для гэтых маладых людзей універсітэт арганізоўвае экскурсійныя паездкі па Беларусі, экскурсіі па сталіцы, творчыя і літаратурныя вечары, дапамагае з арганізацыяй нацыянальных свят, напрыклад, вясенняга свята Наўруз. Так іншаземцам, безумоўна, прасцей адаптавацца да новай краіны, наладзіць сацыяльныя і культурныя сувязі.